Calixtus Episcopus servus servorum Dei, venerabilibus fratribus, B. Matisconensi,  G. Cabilonensi Episcopis, salutem  apostolicam benedictionem. Dilectioni vestræ notum fieri volumus, quia nos nuper Trenortium venientes, Abbatis  fratrum ejusdem loci petitionibus altaria consecravimus, cimiterium benediximus: ibíque aquam benedictam fundentes, terminos circumquaque poni præcepimus. Infra quos videlicèt terminos, sicut per Cruces juxta terræ consuetudinem distincti sunt, captiones, deprædationes, assultus, vel aliquid hujusmodi fieri  prohibuimus,  penitùs prohibemus. Si quis igitur huic nostræ constitutioni contraire audaci temeritate præsumpserit à divinis officiis, donec satisfecerit suspendatur: quicumque verò observator exstiterit, omnipotentis Dei  Apostolorum ejus benedictionem  gratiam consequatur. Datum Matiscone XVIIII. Kalendas Februarii, Indictione XIII. In plumbo, CALIXTUS Papa II.